Василий Василевич Андреев

Василий Василевич Андреев (1861-1918) — мутриби рус, балалайканавози мумтоз. 
Зиндагинома 
Андреев аз хурдӣ ба навохтани ин соз шавқи зиёд дошт ва тамоми умр маҳораташро сайқал додааст. Дар солҳои 1886-1887 Андреев аввалин оркестри созҳои халқии русиро таъсис медиҳад. С. 1888 бо роҳбарии ӯ дар Петербург барномаи «Маҳфили дӯстдорони навозиш дар балалайка» ташкил карда мешавад. Баъди як сол ансамбл дар намоиши байналмилалӣ дар Париж бо муваффақият ҳунарнамоӣ кард. Дертар «Оркестри великорусӣ» дар Олмон, Англия, Амрико барномаҳои консертӣ барпо намуда, сурудҳои халқии русӣ, асарҳои классикони рус ва хориҷӣ, ҳамчунин пиесаҳои консертии Андреевро иҷро карданд. Дар пайравии ин оркестр дар Русия бисёр ансамблҳои зиёде таъсис дода шудаанд. Оркестри созҳои халқии русии Радио ва телевизиони Ленинград (ҳоз. Санкт-Петербург) ба номи Андреев мебошад.Обидпур Ҷ. Луғатномаи тафсирии мусиқӣ / зери назари Б.Қобилова. – Душанбе: Аржанг, 2019. – С.24-25. – 480 с. ISBN 978-999-47-43-90-2 
 Эзоҳ 

Гурӯҳ:Мусиқидонон аз рӯи алифбо
Гурӯҳ:Мутрибони Русия
Гурӯҳ:Оҳангсозони Русия